Suchinthana/ta-wikipedia huggingface dataset:
உந்த இறுக்கம்

உந்த இறுக்கம் (momentum compaction) அல்லது உந்த இறுக்கக் காரணி  (momentum compaction factor) என்பது வட்ட இயக்கமுள்ள ஒரு பொருளின் சுழற்சி இயக்கத்தின் (மூடப்பட்ட கோளப்பாதை) மறுசுழற்சி பாதை நீளத்தின் உந்தம் சார்ந்த அளவீடு ஆகும். இது வட்டத் துகள் முடுக்கியில் ( ஒத்தியங்குமுடுக்கி போன்றது) துகள் பாதைகளின் கணக்கீட்டிற்கும்  ஈர்ப்பு விசையால் கட்டுண்ட வானியல் பொருள்களின் பாதைகளின் கணக்கீட்டுக்கும் உதவுகிறது.

சிற்றலைவு சுற்றுப்பாதைக்கு, உந்த இறுக்கக் காரணி என்பது இயல்பான உந்தத்துக்கும் இயல்பான பாதை நீளத்துக்குமான வகுத்தலின் வகைக்கெழு என வரையறுக்கப்படுகிறது.

. 

மேலும், உந்த இறுக்கம் என்பது  நெருக்கமாக பிந்தற் காரணியுடன் தொடர்புடையதாகும்.

இங்கு,  என்பது கிடைமட்ட சிதைவு  உடனும்  கொட்பு (gyro) ஆரம்  உடனும் தொடர்புடையது. 

இங்கு, 

இதில்,  என்பது இலாரென்ஸ் காரணி ஆகும்

மேற்கோள் 

துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
இயற்பியல்
சரபங்கா ஆறு

சரபங்கா ஆறு (Sarabanga River) என்பது இந்திய மாநிலமான, தமிழ்நாட்டின், சேலம் மாவட்டத்தில் ஓடும் ஒரு ஆறாகும். இந்த ஆறின் மூலமானது சேர்வராயன் மலை ஆகும். 

சரபங்கர் என்ற ஒரு முனிவர் தாம் செய்த தீவினைக்குப் பரிகாரம் தேடுவதற்காக, இதன் கரையிலிருந்து தவமியற்றிய காரணத்தால் இந்த ஆறு இப்பெயர் பெற்றது என்பர். ஓமலூரில் இரண்டு ஓடைகள் ஒன்று சேர்ந்து இந்த ஆறு உருவாகிறது. அவ்﻿வோடைகள் இரண்டும் கீழ் ஆறு, மேல் ஆறு என்று உள்ளூர் மக்களால் அழைக்கப்படுகின்றன. கீழ் ஆற்றைப் பெரியாறு என்றும் அழைப்பர். இது சேர்வராயன் மலையிலுள்ள ஏற்க்காட்டில் தோன்றுகிறது. இவ்வாறு ஏற்க்காட்டில் அமைந்துள்ள ஏரியில் தோன்றி, கிளியூர் அருவியில் தாவிக்குதித்து, மேற்கே திரும்பி ஓமலூரை நோக்கி ஓடுகிறது.

மற்றாேர் ஆறாகிய மேல் ஆறு சேர்வராயன் மலையின் தென்சரிவில் தோன்றிக் காடையாம்பட்டி மலைப் படுகையின் வழியாக ஓடிவருகிறது. பட்டிப்பாடி ஆறு, பறியன் குழி ஆறு, கூட்டாறு, காட்டாறு எனப் பல பெயர்கள் இதற்கு வழங்குகின்றன. இருப்புப் பாதையைக் கடந்தவுடன் இவ்வாறு தெற்கு நோக்கித் திரும்பியோடிப் பெரியாற்றில் கலக்கிறது. இவ்விதமாக இவ்விரண்டு ஆறுகளால் உண்டாக்கப்பட்ட சரபங்க நதி தாரமங்கலம், இடைப்பாடி ஆகிய நகரங்களுக்கு அண்மையிலுள்ள பல ஏரிகளை நிரப்புகிறது. 

மேலும் இந்த ஆறு சேலத்தில் டேனிஷ்பேட்டை கிராமத்தின் விவசாய நீர்ப்பாசனத்தின் தேவையை நிறைவேற்றுகிறது. பின்னர் இந்நதி ஓமலூர், தொப்பூர்,சின்னப்பம்பட்டி, தாதாபுரம், எடப்பாடி, குள்ளம்பட்டி, செட்டிப்பட்டி, தேவூர்,பாலிருச்சான்பாளையம் வழியாக பாய்கிறது. பிறகு அண்ணமார் கோவில் அருகே காவேரி ஆற்றில் இணைகிறது. குள்ளம்பட்டியில், மேட்டூர் ஸ்டான்லி அணையிலிருந்து வரும் கிழக்குக் கரை வாய்க்காலின் கீழே சுமார் 100 அடி ஆழத்தில் குறுக்கே செல்கிறது. கிழக்குக் கரை வாய்க்கால் ஆனது இந்த ஆற்றை கடப்பதற்காகவே சுமார் 800 மீட்டர் நீளத்திற்க்கு சதுர வடிவில் ஒரு சுரங்க கட்டுமானம் உள்ளது. ஆற்றின் குறுக்கே பல தடுப்பு அணைகளும் உள்ளன. மேலும் இந்த நதியானது நல்லவீரன் காடு பகுதியில் உள்ள மக்களின் வாழ்வாதாரமாக திகழ்கிறது. ஓமலூர் பகுதியில் உள்ள இந்த ஆற்றின் கரையில் அமைந்துள்ள கோட்டை மாரியம்மன் மற்றும் கோட்டை பெருமாள் கோவில் மிகவும் பிரசித்தி பெற்றும் வரலாற்று சிறப்பு வாய்ந்ததாகவும் திகழ்கிறது. அதேபோல் இன்நதிக்கரையில் தாதாபுரம் பகுதியில் அமைந்துள்ள சொக்கநாச்சியமமன் மிகவும் சக்திவாய்ந்த மற்றும் பிரஸத்தி பெற்ற அம்மனாகவும் திகழ்கிறது. நதிக்கரையில் ஏழு சிவாலயங்கள் உள்ளது. குள்ளம்பட்டி பழக்காரன்கொட்டாய் அருகில் கட்டப்பட்டுள்ள சோழீஸ்வரன் கோயில் புகழ்பெற்ற பழமையான சோழர்கள் கால கோயிலாகும்.

மேற்கோள்கள் 

Salem District profile 2014 - RIVERS 

துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
சேலம் மாவட்ட ஆறுகள்
காவிரியின் துணை ஆறுகள்
திருவிழச்சல்

திருவழிச்சல் என்பது சென்னையில் இருந்து மாமல்லபுரம் செல்லும் வழியில் கிழக்கு கடற்கரைச் சாலையில் சாலுவன் குப்பம் என்ற கிராமத்தின் முந்தைய காலப் பெயராகும்.

இங்கே தான் பன்னாட்டவை அறிவித்த மர்புச் சின்னங்களின் ஒன்றான "புலிக்குகை "உள்ளது .எப்போதோ வந்த ஓரராழிப் பேரலையால் உருத்தெரியாமல் அழிந்து மண்ணுக்குள் புதைந்து போன  இக்கோயில், 2004 ஆம் ஆண்டு மீண்டும் ஆழிப் பேரலையால் வெளிவந்தது .

தமிழகத்திலேயே  இதுவரை கண்டுபிடிக்கப்பட்டுள்ள பழமையான கோயில் பட்டியலிலலிது முதலிடம் பிடித்திருக்கிறது .இது தான் கிறிஸ்து பிறப்பிற்கு முன் கட்டப்பட்ட முருகன் கோயில் ஆகும்.கோயிலின் முன் புறத்தில் கல்லிலேயே செய்யப்பட்ட முருகனின் வேல் ஒன்று உள்ளது

சுடுமண்ணால் ஆன ஒரு நந்தி ,ஒரு பெண்ணின் சிலை ,விளக்குகள் ,சிவலிங்கம் ,சோழர்களின் செப்பு காசு போன்ற சங்ககாலத்திய பொருள்கள் 
இங்கே கிடைத்துள்ளன .இங்கு கிடைக்கப்பெற்ற நந்தி தான் சுடுமண்ணால் ஆனது என்பது குறிப்பிடத்தக்கது .

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
எபித்திலியம்

எபித்திலிய அடுக்குகள் என்பவை பாசிகள் போன்று உள்ள அல்காக்களில்  காணப்படுபவை ஆகும். இதன் முக்கியப் பணி ஒளிச்சேர்க்கை மேற்கொள்வதாகும்.

மேற்கோள்கள் 

துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
அல்கா உடற்கூறியல்
தமிழக ஆசிரியர்கள் தொடங்கிய தாவரவியல் கட்டுரைகள்
அசோகா (2008 திரைப்படம்)

அசோகா (Ashoka) என்பது 2008 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படம் பிரேம் மேனன் மற்றும் ரகுவரன் நடிப்பில் வெளிவந்த, இந்திய பிரதமரை பாதுகாக்கும் மெய்காப்பாளரை பற்றிய கதையாகும். இந்த படம் வெளிநாட்டு வாழ் இந்தியர் பிரேம் மேனனின் இயக்கம் மற்றும் தயாரிப்பில் வெளியானது. இத்திரைப்படத்திற்கு சபேஷ் முரளி இசையமைத்துள்ளார்.

கதைச் சுறுக்கம் 
இந்த படத்தில் பிரேம் மேனன் தேசிய பாதுகாப்பு காவற்படையில், நாட்டின் பிரதமரை பாதுகாக்கும் அதிகாரியாக வருவார். கோயம்புத்தூர் விமான நிலையத்தில் தீவிரவாத தாக்குதலில் இருந்து பிரதமரின் உயிரை காப்பாற்றுவதாக படம் ஆரம்பமாகும்.

அசோகா பிரதமரை காப்பற்றிய பிறகு, மருத்துவர் சொல்வார் பிரதமர் பிழைத்து கொண்டார், ஆனால் அவருக்கு இதயம் வலது பக்கம் உள்ளது என்றும் இது ஒரு அரிய தோற்றம் என்றும் கூறுவார். அசோகா மருத்துவமனையில் சிகிச்சை பெற்று வரும் பிரதமரை எப்படி காப்பாற்றுவார் என்பது மீதமுள்ள படத்தின் கதையாகும்.

தயாரிப்பு 
2004 இல் ஆரம்பிக்கப்பட்ட இப்படமானது, நான்கு ஆண்டுகள் கழித்து 2008 இல் வெளியானது.

சான்று 

2008 தமிழ்த் திரைப்படங்கள்
இந்தியத் தமிழ்த் திரைப்படங்கள்
ரகுவரன் நடித்த திரைப்படங்கள்
ஆனந்த் ராஜ் நடித்த திரைப்படங்கள்
லிவிங்ஸ்டன் நடித்த திரைப்படங்கள்
முத்துப்பேட்டை (இராமநாதபுரம் மாவட்டம்)

முத்துப்பேட்டை (muththupettai) என்பது தமிழ்நாடு மாநிலத்தின் இராமநாதபுரம் மாவட்டத்திலுள்ள சிற்றூராகும். இது திருப்புல்லாணி ஒன்றியத்தில் அமைந்துள்ளது. வங்காள விரிகுடாக் கடலோரம் உள்ளது. முன்பொரு காலத்தில் முத்துக் குளித்தலில் சிறந்து விளங்கிய இக் கிராமம் முத்து வணிகம் ந்டைபெறும் இடமாக விளங்கியதால் இது முத்துப்பேட்டை எனப் பெயர் பெற்றது. இக் கடற்கரையில் மாலை நேரத்தில் நின்றால் பாம்பன் பாலத்தில் விளக்குகள் ஒளிரும் காட்சி தெரியும். இக் கடற்கரைக்கு மிக அருகில் நல்ல தண்ணீர்த் தீவு, உப்புத்தண்ணீர்த் தீவு, முயல் தீவு, குருசடித் தீவு போன்ற தீவுகள் உள்ளன.

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
இராமநாதபுரம் மாவட்டத்திலுள்ள கிராமங்கள்
நீர்வடிப்பகுதி மேலாண்மை

நீர்வடிப் பகுதி மேலாண்மை (Watershed management) எனப்படுவது நீர்வளங்களை முறைப்படி பாதுகாத்து நீடித்த உபயோகத்திற்கு பயன்படுத்த வழிவகை செய்யும் தாவரங்கள் மற்றும் விலங்குகளுக்கு பிரித்து கொடுத்திட உதவும் திட்டங்களை படிக்கும் நீர்மேலாண்மைத் துறையாகும். நீர் வழங்குதல், நீர்வடிதல், நீரின் தரம், வடிகால், மழைநீர் ஓட்டம், நீர் உரிமைகள் மற்றும் நீர்நிலைகளின் ஒட்டுமொத்த திட்டமிடல் மற்றும் பயன்பாடு ஆகியவை ஒரு நீர்நிலையின் அம்சங்கள் ஆகும். நில உரிமையாளர்கள், நிலப் பயன்பாட்டு முகமைகள், மழைநீர் மேலாண்மை வல்லுநர்கள், சுற்றுச்சூழல் வல்லுநர்கள் மற்றும் நீர் பயன்பாட்டு அளவையாளர்கள் மற்றும் சமூகங்கள் அனைத்தும் நீர்நிலைகளை நிர்வகிப்பதில் ஒருங்கிணைந்த பங்கைக் கொண்டுள்ளன.

நீர்ச்செறிவு செயல்பாடுகள்
 மண்வளப் பாதுகாப்பு
 நீர்வளப் பாதுகாப்பு மற்றும் மேம்பாடு
 காடு வளர்த்தல் 
 விவசாய மேம்பாடு
 கால்நடை வளர்ப்பு மற்றும் பராமரிப்பு
 மனிதவள மேம்பாடு
 ஊரக ஆற்றல் மேம்பாடு

நீர் வடிப்பகுதியில் செய்யக் கூடிய நீர் மற்றும் மண் வளப் பாதுகாப்பு பணிகள்
 மண் வரப்பு அமைத்தல்
 சம உயர வரப்பு அமைத்தல்
 நீர் உறிஞ்சு குழி அமைத்தல்
 கல் தடுப்பு
 உலர் தடுப்பு அணை 
 கம்பி வலை தடுப்பு அணை 
 பண்ணைக் குட்டை அமைத்தல்
 சங்கன் குட்டை அமைத்தல்
 கசிவு நீர் குட்டை அமைத்தல்
 ஓடை ஊரணி சீரமைத்தல்
 வேளாண் காடுகள் வளர்த்தல்
 மீன் வளர்ப்பு குட்டை அமைத்தல்
 உயிர் வேலி அமைத்தல்

பயன்கள்
 மண்ணறிப்பை தடுத்தல்  
 காடுதுளர்ப்பு மண் வளப்பாதுகாப்பு
 மழைநீர் சேகரிப்பு
 விவசாயத் தொழிலை மேம்படுத்துதல்
 விவசாயம் சார்ந்த மற்றும் சாரா தொழில்களை மேம்படுத்துதல்
 வேலை வாய்ப்பு ஏற்படுத்துதல்.
 சமூக பொருளாதார முன்னேற்றம் அடைதல்

மேற்காணும் நீர் வடிப்பகுதி மேம்பாட்டுத் திட்டங்களுக்கு அரசு மற்றும் தேசிய வங்கிகள் நேரடியாகவும், தொண்டு நிறுவனங்களின் மூலமும் விவசாயிகளுக்கு மானியத்திட்டங்களாகவும், கடனுதவி திட்டங்களாகவும் உதவுவது குறிப்பிடத்தக்கது.

இதனையும் காண்க 
 நீராதாரங்கள்

மேற்கோள்கள் 

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
நீரியல்
டென்னிஸ் வில்லியம் சைமா

டென்னிசு வில்லியம் சியாகௌ சியாமா (Dennis William Siahou Sciama) , அரச கழகத்தின் உறுப்பினர் (; 18 நவம்பர் 1926 – 18/19 திசம்பர் 1999) என்பவர் ஒரு பிரித்தானிய இயற்பியலறிஞர் ஆவார். இவர் தனது மற்றும் தனது மாணவர்களின் பணியால் இரண்டாம் உலகப்போருக்குப் பிந்தைய காலத்தில் பிரித்தானியாவில் இயற்பியலை வளர்த்தெடுப்பதில் மிக முக்கியப் பங்காற்றியிருக்கிறார்.

மேற்கோள்கள் 

இயற்பியலாளர்கள்
துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
1926 பிறப்புகள்
1999 இறப்புகள்
திருப்பூர் தொடருந்து நிலையம்

திருப்பூர் தொடருந்து நிலையம் (Tiruppur railway station, நிலையக் குறியீடு:TUP) இந்தியாவில், தமிழ்நாடு மாநிலத்தில், திருப்பூர் மாநகரத்தில் உள்ள ஒரு தொடருந்து நிலையம் ஆகும். 

இந்த தொடருந்து நிலையம் தெற்கு இரயில்வே மண்டலத்தின், சேலம் இரயில்வே கோட்டத்தின் கீழ் இயங்குகிறது.

அமைவிடம் 
திருப்பூர் நகரமானது, ஆயத்த ஆடை தொழிலில் மிகவும் சிறந்து விளங்குவதால் தொடருந்து போக்குவரத்து மிகவும் பயனுள்ளதாக இருக்கிறது. இந்த தொடருந்து நிலையமானது திருப்பூர் நகரத்திலேயே அமைந்துள்ளது மற்றும் இதன் அருகிலேயே திருப்பூர் பழைய பேருந்து நிலையம் உள்ளது. புதிய பேருந்து நிலையம் செல்வதற்கு 10-15 நிமிடம் வரை ஆகும். 

இந்த தொடருந்து நிலையம் சென்னை–பாலக்காடு அகலப்பாதை (1983 இல் அமைக்கப்பட்டது) முழுமையாக மின்மயமாக்கப்பட்டு இரண்டு தடங்களைக் கொண்டுள்ளது. திருவனந்தபுரம் மெயில் மற்றும் பெங்களூர் கொச்சுவேலி விரைவுத் தொடருந்து போன்ற சில வண்டிகளைத் தவிர கிட்டத்தட்ட பெரும்பாலன விரைவுத் தொடருந்துகள் இந்நிலையத்தில் நிறுத்தப்படுகின்றன.

ஒரு நாளைக்கு சுமார் 30,000 பயணிகள் திருப்பூருக்கு பயணம் செய்கிறார்கள். இதனால், திருப்பூர் தொடருந்து நிலையம் எப்போதும் கூட்டமாக இருக்கும். பெரும்பாலான தொடருந்துகள் 2 நிமிடங்களுக்கு மட்டுமே நிற்கின்றன. இதனால் சரக்கு தொடருந்துகள் நிறுத்துவதற்கு சாத்தியமில்லை.

இந்த நிலையத்திற்கு அருகிலுள்ள வானூர்தி நிலையம் கோயம்புத்தூர் பன்னாட்டு வானூர்தி நிலையம் 35 கி.மீ தொலைவில் அமைந்துள்ளது.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, திருப்பூர் தொடருந்து நிலையத்தை புதுப்பிக்கும் பணிக்கு 22 கோடி  ரூபாய் ஒதுக்கப்பட்டுள்ளது.  தெற்கு பக்கமும் வடக்கு பக்கமும் பிரம்மாண்ட நுழைவாயில்கள் மற்றும் பல்லடுக்கு நான்கு சக்கர வாகன காப்பகம் அமைக்கப்படவுள்ளது.

மேற்கோள்கள்

வெளி இணைப்புகள் 
 திருப்பூர் தொடருந்து நிலையம்

திருப்பூர் மாவட்டத்திலுள்ள தொடருந்து நிலையங்கள்
சேலம் தொடருந்து கோட்டம்
துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
சிஸ்டோகார்ப்

சிஸ்டோகார்ப் (Cystocarp) என்பது சிவப்புப் பாசிகளில் கருவுறுதலுக்கு பிறகு உற்பத்தி செய்யப்படும் கனி அமைப்பு ஆகும். குறிப்பாக ஒரு சிறப்பு பாதுகாப்பு உறை (பாலிசிஃபோனியாவைப் போல) உள்ளது. இதன் அமைப்பு கார்போஸ்போர்களை வெளியிடும் அமைப்பாக உள்ளது.

மேற்கோள்கள் 

துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
அல்கா உடற்கூறியல்
எலிப்பொறி

எலிப்பொறி (rat trap) எலியைப் பிடிக்க வடிவமைக்கப்பட்ட ஒரு பொறி ஆகும்.

எலிகள் புதிய பொருள்களை சந்தேகப்படுகின்றன. (குறிப்பாக அவை கண்டறிந்தவை, ஆனால் தொட்டது இல்லை) ஒரே ஒரு நுழைவாயிலை மட்டுமே கொண்டு எலிப்பொறிகள் தயாரிக்கப்படுகின்றன. மற்ற எலிகள் சிக்கியிருந்தால், அவைகள் பொறியைத் தவிர்க்கலாம். இந்த சிக்கல்களைப் பற்றி தெரியாத இளம், அனுபவமற்ற எலிகள் மட்டும் பொறியில் மாட்டிக்கொள்கின்றன.

படக்காட்சியகம்

மேற்கோள்கள்

துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்

விலங்குப் பொறிகள்
பச்சை பெருந்தட்டான்

தட்டான்கள் மற்றும் ஊசித்தட்டான்கள் ஒடொனஸ் என்ற குடும்பத்தில் அடங்கும். உலகளவில் 6,000 வகைகளாகவும், இந்திய நிலப்பரப்பில் சுமார் 500-க்கும் மேற்பட்ட வகைகளாகவும் பரவியுள்ளன. தமிழகத்தில் சில நூறு வகைகளாகக் காணப்படுகின்றன. தொன்மைக்கால பூச்சியினங்களில் ஒன்றாக தும்பிகள் காணப் படுகின்றன.

நிறத்தில் ஆணைப் போன்றே பெண் தும்பி காணப்படும். இதை இதன் அளவைக் கொண்டு ஆண் பெண் என்று வேறுபடுத்தலாம். பளிச்சிடும் மஞ்சள் மற்றும் பச்சைக் கலந்த நிறத்தில் முகமும், நீலம் மற்றும் மஞ்சள் கலந்த கருப்பு நிறத்தில் முகம் காணப்படும். கால்களின் உள் பக்கம் கருப்பாகவும் வெளிப் பக்கம் பச்சையாகவும் காணப்படும். முதுகின் மேல் பக்கத்தில் அமைந்திருக்கும். வயிற்றின் துவக்கப் பகுதியில் முழுமையான பச்சை நிறத்தில் காணப்படும். அதன் கீழே நீல நிறம் காணப்படும். தொட்ர்ந்து கருப்பு, பச்சை, மஞ்சள் வளையங்களுடன் பார்ப்பதற்கு அழகாக இருக்கும்

மேற்கோள்கள்

தட்டான்கள்
துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
ரேணிகுண்டா சந்திப்பு தொடருந்து நிலையம்

இரேணிகுண்டா சந்திப்பு தொடருந்து நிலையம் (Renigunta Junction railway station)இந்தியாவில் உள்ள  ஆந்திர மாநிலத்தில் சித்தூர் மாவட்டத்தின் திருப்பதி புறநகர் பகுதியான  இரேணிகுண்டாவில் உள்ளது. (நிலையக் குறியீடு:RU) திருப்பதிக்கும், திருக்காளத்தி

த்திக்கும் புனித யாத்திரை செல்லும் மக்கள் இந்த  நிலையத்தை பயன்படுத்துகின்றனர். அரக்கோணம் சந்திப்பு, காட்பாடி சந்திப்புகளுக்குச் செல்லும் முதன்மைச் சந்திப்பு  நிலையமாக இந்த தொடருந்து நிலையம் உள்ளது.

சந்திப்பு 
ரேணிகுண்டா ரயில் நிலையத்தில் நான்கு வெவ்வேறு திசைகளிலிருந்து நான்கு வழித்தடங்கள் உள்ளன. அவை

 ரேணிகுண்டா-திருப்பதி-பாக்லா-சித்தூர்-காட்பாடி(மேற்கு)
 ரேணிகுண்டா-கூடூர்-விஜயவாடா(கிழக்கு)
 ரேணிகுண்டா-கூட்டி-குண்டாக்கல்(வடக்கு)
 ரேணிகுண்டா-அரக்கோணம்-எம்.ஜி.ஆர் சென்னை சென்ட்ரல் (தெற்கு)
என்பனவாகும்.

வகைப்பாடு 
குண்டக்கல் தொடருந்துக் கோட்டத்திலுள்ள
இரேணிகுண்டா சந்திப்பு ஏ-பிரிவில் தரப்படுத்தி வகைப்படத்தப்பட்டுள்ளது.

வருமானம் 
கீழே உள்ள அட்டவணை  முந்தைய ஆண்டுகளில்  பயணிகள் வருவாயைக் காட்டுகிறது.

மேலும் பார்க்க 
  ரேணிகுண்டா
 குண்டக்கல் தொடருந்துக் கோட்டம்
 தெற்கு நடுவண் தொடருந்து மண்டலம் (இந்தியா)

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஆந்திரப் பிரதேசத் தொடருந்து நிலையங்கள்
குன்றாண்டார்கோயில் குகைக்கோவில்

குன்றாண்டார் குடைவரைக் கோயில் என்பது இந்தியாவின் தமிழ்நாடு மாநிலத்தில் புதுக்கோட்டை மாவட்டம் குளத்தூர் வட்டத்திலுள்ள குன்னாண்டார் கோயில் ஊராட்சி ஒன்றியத்தில் அமைந்துள்ளது. இது புதுக்கோட்டை நகரத்திற்கு வடகிழக்கில்  36.2 கிலோ மீட்டர் தொலவில் உள்ளது. இது பல்லவ மன்னர்களால் கட்டமைக்கப்பட்ட குடைவரைக் கோயில் ஆகும். இது எட்டாம் நூற்றாண்டில் கட்டமைக்கப்பட்டிருப்பதாக நம்பப்படுகிறது. இதன் நீட்டிக்கப்பட்ட கட்டிடப்பகுதியானது சாளுக்கிய சோழ மன்னர்கள் மற்றும் விஜயநகர பேரரசினால்  கட்டமைக்கப்பட்டுள்ளன. இக்குடைவரை பிற்கால பல்லவர் மற்றும்  சோழர்  கலைப்பாணியில் உள்ளது. இங்கு பிற்கால சோழர்கள், பாண்டியர்கள், மற்றும் விஜயாலய பேரரசின் கல்வெட்டுகளை கொண்டிருக்கும் ஒரு கற்கோயிலாக உள்ளது.

தற்போது இக்கோயில் இந்திய தொல்லியல் துறையின் பராமரிப்பில் இருந்து வருகிறது.

அமைவிடம் 
கடல் மட்டத்திலிருந்து சுமார் 127 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°34'55.5"N, 78°53'51.7"E (அதாவது, 10.582087°N, 78.897687°E) ஆகும்.

வரலாறு 
குன்றாண்டார்கோயில் என்பது குன்று -ஆண்டான்-கோயில் என்கிற பொருள்படும் வகையில் குன்றை ஆட்சி செய்யும் இறைவனை முன்னிறுத்தி பெயரிடப்பட்டுள்ளது. இந்தப்பகுதியை ஏழாம் நூற்றாண்டு தொடங்கி ஒன்பதாம் நூற்றாண்டு தொடக்கம் வரை பல்லவர்களின் கீழ் முத்தரையர்கள் ஆட்சி செய்துள்ளனர். இதன் பிறகு பிற்கால சோழர்களால் கைப்பற்றபட்டுள்ளது. 

குடைவறை கோவிலானது இரண்டாம் நந்தி வர்மன் பல்லவனின் (கி.பி.710 - 775) துணை ஆட்சியாளராக விளங்கிய முத்தரையர் மன்னரால் கட்டப்பட்டுள்ளது.

நந்திவர்மன் மற்றும் அவரது மகன் தந்திவர்மன் காலத்தைய முற்கால கல்வெட்டுகள் திருவாதிரை வழிபாட்டு நிகழ்வுக்கு கொடை வழங்கிய செய்திகள் பொறிக்கப்பட்டுள்ளது. சௌந்தர ராஜன் என்பவர் எட்டாம் நூற்றாண்டின் இடைக்காலத்தில் இக்கோவில் கட்டப்பட்டிருக்க வேண்டும் என்று உரைக்கிறார். இது தவிர்த்த ஏனைய கல்வெட்டு பொறிப்புகள் சோழர்கள், சாளுக்கியர்கள், பாண்டியர்கள், விஜயநகர பேரரசை சார்ந்தவையாக உள்ளன. பதினான்காம் நூற்றாண்டில் கிராமமானது கள்ளர் சமூகத்தினரால் இரு பகுதியாக பிரிக்கப்பட்டது இங்குள்ள கல்வெட்டுகளில் தவறு செய்பவர்களுக்கு வழங்கப்படும் தண்டனைகள், வரி வசூல் செய்யும் நடைமுறைகள் குறித்த கல்வெட்டுகள் உள்ளன

இக்கோவில் தற்போது இந்தியத் தொல்லியல் துறையின் கட்டுப்பாட்டில் பாதுகாக்கப்பட்டு வருகிறது.

கட்டுமான நுட்பம் 

தமிழ்நாட்டிலுள்ள புதுக்கோட்டை மாவட்டத்தின் குன்றாண்டார்கோயில் ஒரு பாறையில் அமைந்த குடைவறை கோவிலாகும் அது மட்டுமின்றி குடைவறையில் மாறுபட்ட நிலைகளில் சிவன் சிலைகள் அமைக்கப்பட்டுள்ளது. லிங்க வடிவிலான மூலவர் கிழக்கு நோக்கிய திருகுன்றக்குடி ஈசனை பர்வதகிரீசுவரராக வழிபடுகின்றனர். கருவறையும் அர்த்த மண்டபமும் எவ்வித வேலைப்பாடுகளுமின்றி உள்ளன. அறையை கல்தூண்கள் தாங்கி நிற்கின்றன. மூலவரின் இருபுறங்களிலும் துவாரபாலகர் சிலைகள் அமைந்துள்ளன. இதில் ஒரு சிலை முத்தரையர் என்றும் ஏனையது அவரது உதவியாளர் எனவும் கருதப்படுகிறது.

முக்கியத்துவம் 
குடைவறை கட்டிடக்கலைக்கான சோழர் கலைப்பாணி மற்றும் பல்லவ கட்டிடக்கலைக்கான உதாரணமாகும். இங்கு உள்ள சிவன், பார்வதி மற்றும் சேயோன் முருகனோடு காட்சிதரும் மிக முக்கியமான இளமுருகன் வெண்கலச்சிலை  மண்டபத்தின் மத்தியில் நிலையாக வைக்கப்பட்டுள்ளது

மேற்கோள்கள் 

தமிழக தொல்லியற்களங்கள்
தமிழ்நாட்டில் உள்ள சிவன் கோயில்கள்
புதுக்கோட்டை மாவட்டத்திலுள்ள இந்துக் கோயில்கள்
புதுக்கோட்டை மாவட்டம்
இந்தியக் குடைவரைக் கோயில்கள்
பஞ்சசூலி

பஞ்சசூலி (Panchachuli) (पंचाचुली), இந்தியாவின் உத்தரகாண்ட் மாநிலத்தின் குமாவுன் கோட்டத்தில் உள்ள பிதௌரகட் மாவட்டத்தில் உள்ள  இமயமலையில், 6904 மீட்டர் உயரத்தில் பனிபடர்ந்த கொடுமுடிகளுடன் கூடியது.

26 மே 1973 அன்று பஞ்சசூலி மலையின் இந்த ஐந்து கொடுமுடிகளை, மகேந்திர சிங் என்பவர் தலைமையிலான  இந்திய - திபெத் எல்லைக் காவல்படையினர் முதன் முதலில் அடைந்து சாதனை படைத்தனர்.

மேற்கோள்கள்

வெளி இணைப்புகள்
–பஞ்சசூலி மலை -காணொளி]

உத்தராகண்டத்தின் புவியியல்
இமயமலைத் தொடர்
பிதௌரகட் மாவட்டம்
தவளை மலை காட்சி முனை

தவளை மலை காட்சி முனை (Frog Hill View Point) இந்தியாவின் தமிழ்நாட்டிலுள்ள                      நீலகிரி மாவட்டம் கூடலூர் - உதகமண்டலம்  பிரதான சாலையில் கூடலுரிலிருந்து 12 கிலோ மீட்டர் தொலைவில் தவளை மலை காட்சி முனை அமைந்துள்ளது .

தவளை மலை பகுதியில் ஒன்று அல்லது இரண்டு மணி நேரப் போக்குவரத்துச் சிக்கல் ஒரே நேரத்தில் நீடிக்கும். நீண்ட செங்குத்து மலையேறும் நெடுஞ்சாலையில் பேருந்துகளும் கனரக லாரிகளும் அதிகமாகச் செல்வது இப்போக்குவரத்துச் சிக்கல்களுக்கான காரணமாகும். தமிழ்நாடு, கேரளா, கர்நாடகா ஆகிய மூன்று மாநிலங்களைச் சேர்ந்த நீண்ட வகைப் பேருந்துகள் இங்குள்ள ஊசி முனை வளைவுகளில் பயணிக்கின்றன. கேரளாவிலிருந்து இங்கு வருகை தரும் சுற்றுலாப் பயணிகள் காலை நேரங்களில் அதிக எண்ணிக்கையில் வருகிறார்காள். அவர்கள் அனைவரும் அன்றைய தினமே மாலையில் மலையிலிருந்து கீழே இறங்கிவிடுகிறார்கள் என்பது மற்றொரு காரணமாகும்.

மேலும் காண்க 
 முதுமலை தேசியப் பூங்கா
 கூடலூர் (நீலகிரி)
 பைக்காரா ஆறு
 ஊசி பாறை காட்சி முனை

மேற்கோள்கள் 

நீலகிரி மாவட்ட சுற்றுலாத் தலங்கள்
ஆண் மலட்டுத் தாவரம்

ஆண் மலட்டுத் தாவரம் என்பது மகரந்தத்தை உற்பத்தி செய்ய இயலாத தாவரங்களைக் குறிப்பதாகும். இழைமணி டி.என்.ஏவில் ஏற்படும் பிறழ்வுகளால் (திடீர் மாற்றம்) மகரந்தங்களுக்கு உணவளிக்கும் டப்பீட்டல்  செல்கள்  பாதிப்படைவதால் இத்தாவரங்களுக்கு மலட்டுத் தன்மை ஏற்படுகிறது. திடீர் மாற்றத்தால் மைட்டோகாண்டிரியா உடைவதனால் குறிப்பிட்ட இந்தச் செல்கள் இறந்து விடுகின்றன. மேலும் மகரந்த உற்பத்தியும் பாதிக்கப்படுகிறது. இது ஒரு மாற்று வழியாக மரபணு மாற்றப்பட்ட ஆண் மலட்டுத் தாவரங்களில் நச்சு கொண்ட மாற்றுமரபணுக்களை டப்பீட்டத்தில் நுழைப்பதன் மூலம் கலப்பின விதைகளை உருவாக்க வழிவகுக்கின்றது.

மேற்கோள்கள்

தாவர இனப்பெருக்கம்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
சி. சண்முகவேல்

சி. சண்முகவேல் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 2001 ஆம் ஆண்டுகளில் நடந்த சட்டமன்றத் தேர்தலில், மடத்துக்குளம் சட்டமன்றத் தொகுதியிலிருந்தும், பின்னர் 2006 ஆம் ஆண்டு சட்டமன்றத் தேர்தலில், உடுமலைப்பேட்டை தொகுதியிலிருந்தும், அண்ணா திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார். அதில் அவர் ஒரு குறுகிய காலத்தில் மட்டுமே  அமைச்சராக பணியாற்றினார்.

இவர் முன்னாள் கிராமப்புற தொழில்துறை அமைச்சர் ஆவர். இவரது மோசமான ஆட்சிக் காரணமாக மூன்றாவது அமைச்சரவை மறுசீரமைப்பு மூலம் ஐந்து மாதகாலப்பகுதியிலேயே அன்றைய முதல்வரான ஜெயலலிதாவால்  பணி நீக்கம் செய்யப்பட்டார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழக முன்னாள் அமைச்சர்கள்
12 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
எஸ். ராஜாராமன்

எஸ். ராஜாராமன் (S. Rajaraman) ஓர் இந்திய அரசியல்வாதியும் முன்னாள் தமிழ்நாடு சட்டமன்ற உறுப்பினரும் ஆவார். 1980 , 1984 மற்றும் 1991 ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தலில் பாபநாசம் சட்டமன்றத் தொகுதியிலிருந்து, இந்திய தேசிய காங்கரசு ( இந்திரா) வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
7 ஆவது தமிழ்நாடு சட்டமன்ற உறுப்பினர்கள்
8 ஆவது தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
சேலத்துப் பட்டு

சேலத்துப் பட்டு (Salem Silk) சேலம் வெண்பட்டு என்றும் அழைக்கப்படுவது, தமிழ்நாட்டின், சேலத்தில் தயாாிக்கப்படும் பட்டு ஆடைகளைக் குறிப்பிடுவது ஆகும். இப்பட்டுக்கு அறிவுசாா் சொத்துாிமை அல்லது புவி சாா் குறியீடு வழங்கப்பட்டுள்ளது. சேலம் பகுதியில் பாரம்பரியமாக சௌராட்டிரர் சமூகத்தை சேர்ந்தவர்கள் இந்த சேலம் வெண்பட்டுயை தயாரித்து வருகின்றனர்.

மேற்கோள்கள் 

புவிசார் குறியீடு பெற்ற தமிழ்நாட்டுப் பொருட்கள்
புடவைகள்
சேலம் மாவட்டம்
இந்தியாவில் பட்டு
ஜிசாட்-17

ஜிசாட்-17(GSAT-17) ஒரு இந்திய தகவல் தொடர்பு செயற்கைக்கோள் ஆகும். இச்செயற்கைக் கோள் இந்திய விண்வெளி ஆய்வு மையத்தால் உருவாக்கப்பட்ட இந்திய செயற்கைக்கோளாகும். இந்த செயற்கைக்கோளானது, 24 C-கற்றை, 2 தாழ்நிலை சி-கற்றை, 12 உயர்நிலை சி-கற்றை, 2 சிxஎஸ் (C-கற்றை மேலே/S-கற்றை கீழே), மற்றும் 1 எஸ்xசி (S-கற்றை மேலே/C-கற்றை கீழே)  வாங்கியனுப்பிகளைக் கொண்டதாகும். இச்செயற்கைக்கோள் தகவல் தொடர்பு மற்றும் தேடுதல் மற்றும் மீட்புப் பணிகளுக்கான வாங்கியனுப்பிகளைக் கூடுதலாகக் கொண்டுள்ளது. விண்ணில் ஏவப்பட்ட தருணத்தில், ஜிசாட்-17 ஆனது இந்திய விண்வெளி ஆய்வு மையத்தால் கட்டமைக்கப்பட்ட செயற்கைக்கோள்களிலேயே எடை மிகுந்ததாக இருந்துள்ளது.

இந்த செயற்கைக்கோளானது 28 சூன் 2017 அற்று ஏரியேன் 5 ஈசிஏ மூலமாக பிரெஞ்சு கயானாவில் உள்ள கெளரவ் என்ற ஆய்வு மையத்திலிருந்து அனுப்பப்பட்டது. இந்த செயற்கைக்கோள் இந்திய விண்வெளி மையத்தால் உருவாக்கப்பட்டு ஏரியன் விண்வெளி அமைப்பால் ஏவப்படும் 21 ஆவது செயற்கைக்கோள் ஆகும்.

மேற்கோள்கள்

இந்திய செயற்கைக்கோள்கள்
கே. பாலுச்சாமி

கே. பாலுச்சாமி ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினர் ஆவார். இவர் 1984-ல் நடைபெற்ற தமிழ்நாடு சட்டமன்ற தேர்தலில் பரமக்குடி சட்டமன்ற தொகுதியிலிருந்து, அண்ணா திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்கு தேர்ந்தெடுக்கப்பட்டார்.

மேற்கோள்கள் 

அனைத்திந்திய அண்ணா திராவிட முன்னேற்றக் கழக அரசியல்வாதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பொன்மெய்யாண்டநல்லூர்

பொன்மெய்யாண்டநல்லூர் என்பது இந்தியாவின் தமிழ்நாட்டில் தஞ்சாவூர் மாவட்டத்தில் பாபநாசம் வட்டத்தில் அமைந்துள்ள ஒரு கிராமம் ஆகும்.

மக்கட்தொகை 
2001 மக்கள் தொகை கணக்கெடுப்பின்படி பொன்மெய்யாண்டநல்லூரில் மொத்த மக்கள் தொகை 619 பேர் ஆவர். இதில் 304 பேர் ஆண்கள் மற்றும் 315 பேர் பெண்கள் இருந்தனர். இதில் பாலின விகிதம் 1036, கல்வியறிவு விகிதம் 51.39.

மேற்கோள் 

 

துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தஞ்சாவூர் மாவட்டத்திலுள்ள கிராமங்கள்
ரகசிய அருங்காட்சியகம்

இரகசிய அருங்காட்சியகம் அல்லது இரகசிய அறை (The 'Secret Museum or Secret Cabinet) இத்தாலி நாட்டின்   நேப்பில்ஸ் நகரத்தில்  அமைந்துள்ளது.  பொம்பெயி மற்றும் ஹெர்குலியம் ஆகிய இடங்களில் கண்டெடுக்கப்பட்ட,  
பண்டைய ரோம் மற்றும் பண்டைய கிரேக்கத்தின் தொன்மையான சிற்றின்ப கலைச் சிற்பங்கள் கொண்ட அருங்காட்சியகமாகும்.THE SECRET MUSEUM 

பண்டைய இந்தியாவின் இலக்குமியின் நிர்வாண யானைத் தந்தத்திலாலான சிலை இவ்வருங்காட்சியகத்தில் வைக்கப்பட்டுள்ளது. 

இந்த இரகசிய அருங்காட்சியகத்தைக் காண மரியாதைக்குரிய, நன்கு படித்த நன்னடத்தை கொண்டவர்களுக்கு மட்டுமே அனுமதி அளிக்கப்படுகிறது.

மேற்கோள்கள்

வெளி இணைப்புகள்

The Secret Cabinet
 Erotica collections  photographs
 BBC Radio: Pompeii

மேலும் படிக்க
 Michael Grant and Antonia Mulas, Eros in Pompeii: the Erotic Art Collection of the Museum of Naples. New York: Stewart, Tabori and Chang, 1997 (translated from the original 1975 Italian edition).
 Walter Kendrick, The Secret Museum: Pornography in Modern Culture'' (Berkeley: University of California Press, 1996) ISBN 0-520-20729-

இத்தாலிய அருங்காட்சியகங்கள்
பொன்குண்டு

பொன்குண்டு (ponkundu) என்பது இந்திய மாநிலம் தமிழ்நாட்டில் தஞ்சாவூர் மாவட்டத்தின் பட்டுக்கோட்டை வட்டத்தில் உள்ள ஒரு சிற்றூர் ஆகும்.

மக்கள் தொகை 
2001 மக்கள் தொகை கணக்கெடுப்பின்படி பொன்குண்டுவின் மொத்த மக்கள் தொகை 708 ஆகும். இதில் 331 பேர் ஆண்கள் மற்றும் 377 பேர் பெண்கள் ஆவர். பாலின விகிதம் 1139 கல்வியறிவு விகிதம் 74.92%

இலக்கியத்தில்
புத்தமிழ் இலக்கிய பெண் எழுத்தாளர்களில் ஒருவரான கிருத்திகா எழுதிய இரண்டு பெயர்பெற்ற  தமிழ்ப் புதினங்கள் பொன்குண்டு சிற்றூரிலும் புகைநாட்டுவிலும் நிகழ்வுகளை விவரிக்கின்றன.

மேற்கோள் 

துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தஞ்சாவூர் மாவட்டத்திலுள்ள கிராமங்கள்
சி. ராமச்சந்திரன்

சி. ராமச்சந்திரன் (C. Ramachandran) ஓர் இந்திய அரசியல்வாதியும் மற்றும் தமிழ்நாட்டின் சட்டமன்ற உறுப்பினராக இருந்தவருமாவார். 1996 இல் நடந்த தமிழ்நாடு சட்டமன்றத் தேர்தலில் திருப்பரங்குன்றம் தொகுதியில் இருந்து திராவிட முன்னேற்றக் கழகத்தின் வேட்பாளராக தமிழ்நாடு சட்டப் பேரவைக்குத் தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
11 ஆவது தமிழ்நாடு சட்டமன்ற உறுப்பினர்கள்
வாழும் நபர்கள்
விஜய் பட்கர்

விஜய் பட்கர் (Vijay P. Bhatkar) என்பவர் இந்திய கணினி அறிவியலாளர், தகவல் தொழில்நுட்ப தலைவர் மற்றும் கல்வியாளர் ஆவார்.  இவர் பரம் மீத்திறன் கணினிகளின் வளர்ச்சிக்கு வழிவகுத்தார்.  பட்கர் மகாராட்டிரா பூசண், பத்ம சிறீ, பத்ம பூசண் விருதுகளைப் பெற்றுள்ளார். இந்திய கணினி பத்திரிகை டேட்டா கிவிஸ்ட் இவரை இந்தியாவின் தகவல் தொழில்நுட்பத் துறையை வடிவமைத்த நட்சத்திர முன்னோடி எனப் பெருமைப்படுத்தியுள்ளது. இவர் சி-டாக் நிறுவனத்தின்  நிர்வாக இயக்குநராக இருந்தார். தற்போது இந்தியாவிற்கான வளரும் மீத்திறக் கணினித் திட்டத்தில்  பணிபுரிகிறார்.

2017ஆம் ஆண்டு சனவரி முதல் இந்தியாவின் நலாந்தா பல்கலைக் கழகத்தின் அதிபராக நியமிக்கப்பட்டார். இதற்கு முன்னர் தில்லி, இந்திய தொழில்நுட்பக் கழகத்தின் நிர்வாக வாரியத்தின் தலைவராக 2012 முதல் 2017 வரை பணியாற்றினார்.

பிறப்பு
விஜய் பட்கர் இந்தியாவில் மகாராட்டிராவில் உள்ள அகோலா மாவட்டத்தில் முரும்பாவில் 1946 அக்டோபர் 11-இல் பிறந்தார்.

படிப்பும் பட்டங்களும்
1965ஆம் ஆண்டில் விஸ்வேஸ்வரயா தேசிய தொழில்நுட்ப நிறுவனம் என்ற பொறியியல் கல்லூரியில்  இளங்நிலை பொறியியல் பட்டம் பெற்றார்.  1968ஆம் ஆண்டில் மஹாராஜா சயாஜிராவோ பல்கலைக்கழகத்தில் முதுநிலைப் பொறியியல் பட்டம் பெற்றார்.  1972ஆம் ஆண்டில் தில்லியிலுள்ள இந்திய தொழில்நுட்பக் கழகத்திலிருந்து பொறியியல் துறையில் முனைவர் பட்டம் பெற்றார். 2011ஆம் ஆண்டில்  பாட்டீல் பல்கலைக் கழகத்திலிருந்து கெளரவ முனைவர் பட்டம் பெற்றார். 2014ஆம் ஆண்டில், குஜராத் தொழில்நுட்ப பல்கலைக்கழகத்திலிருந்தும் கெளரவ முனைவர் பட்டம், பெற்றார்.

பணிகள்
பட்கர் 1991ஆம் ஆண்டில் முதல் இந்திய மீத்திறன் கணினி, பரம் 8000, பின்னர் 1998-இல் பரம் 10000 ஆகியவற்றை உருவாக்கினார்.

சனவரி 2017-இல், டாக்டர் பாட்கர் நலாந்தா பல்கலைக்கழகத்தின் வேந்தராக நியமிக்கப்பட்டார். இதற்கு முன்னர் தில்லி-இந்திய தொழில்நுட்பக் கழகத்தின் நிர்வாகக் குழுவின் தலைவராகப் பணியாற்றினார். இந்தியாவில் 6,000க்கும் அதிகமான அறிவியலாளர்களின் விஞ்ஞான பாரதி அமைப்பின், தேசிய அறிவியல் தலைவராக உள்ளார். பாட்கர் 12 புத்தகங்கள் மற்றும் 80 தொழில்நுட்ப மற்றும் ஆராய்ச்சி ஆவணங்களை எழுதியுள்ளார். பல பல்கலைக் கழகங்களின் பட்டமளிப்பு விழாவில், பன்னாட்டு மற்றும் தேசிய மாநாடுகளில் உரையாற்றியுள்ளார்.

விருதுகள்  மற்றும் அங்கீகாரங்கள்
 பத்ம பூசண் (2015)
 இராமானுஜ அறக்கட்டளை விருது (2007)
 இந்திய வர்த்தக மற்றும் தொழில்துறை கூட்டமைப்பு விருது (1983)
 பீட்டர்ஸ்பர்க் பரிசு (2004) 
 பத்மஸ்ரீ  விருது (2000)
 பிரியதர்சினி விருது (2000)
 தேசிய ஆராய்ச்சி வளர்ச்சி நிறுவன விருது (1984-85)
 இந்திய புவி-தொழில்நுட்ப அமைப்பின் தங்க பதக்கம் (1976)

மேற்கோள்கள் 

 "Architect of India’s first supercomputer 'Param' to head Nalanda University". DNA. 28 January 2017. Retrieved 3 July 2017.
 "NVIDIA, IIT collaborate to develop supercomputer". Rediff.com. December 22, 2012. Retrieved 3 July 2017.
 http://timesofindia.indiatimes.com/city/patna/man-behind-indias-first-supercomputer-param-to-head-nalanda-university/articleshow/56822144.cms
 "IIT-Delhi: Scientist Vijay Bhatkar to head the board of governors - Times of India". The Times of India. May 3, 2012. Retrieved 3 July 2017.
 "APJ Abdul Kalam to confer honorary doctorate to Ujjwal Nikam". DNA. 17 May 2011. Retrieved 3 July 2017.
 "GTU honours 143 with gold medals". Ahmedabad Mirror. January 17, 2014. Retrieved 3 July 2017.

துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
இந்திய அறிவியலாளர்கள்
கணினி அறிவியலாளர்கள்
ரகசியா

ரகசியா  (Rahasya, பிறப்பு: 25 செப்டம்பர் 1988)  இந்திய நடிகையும் வடிவழகியும் நாடக கலைஞரும் ஆவார்.

திரைப்பட விவரங்கள்

மேற்கோள்கள் 

1988 பிறப்புகள்
வாழும் நபர்கள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
அகாசுரன்

அகாசூரன் (Aghasura) என்பவன் இந்து மற்றும் வேத இதிகாசங்களின் கூற்றின்படி ஒரு அரக்கன் ஆவான். அகாசுரன் கம்சனின் தளபதிகளில் ஒருவன். புத்தனா மற்றும் பகாசுரானின் அண்ணணாவான்.

பாகவத புராணத்தின்படி கண்ணனைக் கொல்ல கம்சனால் அகாசுரன் அனுப்பப்படுகிறான். கண்ணன் நண்பர்களோடு விளையாடும் இடத்தில்  அகாசுரன் பெரிய பாம்பு வடிவு எடுத்து, வாயைத் திறந்து வைத்துக் கொண்டு காத்திருந்தான். மாடு மேய்த்துக்கொண்டிருந்த கண்ணனின் தோழர்கள்,  அதை மலைக்குகை என்று நினைத்துக்கொண்டு உள்ளே சென்று விட்டனர். மாயக்கண்ணன் அது என்னவென்று அறிந்துகொண்டான். சிரித்துக்கொண்டே உள்ளே சென்று அகாசுரன் வாயை மூடமுடியாதவாறு நின்றுகொண்டான். தன் உருவத்தை பெரிதாக்கினான். அசுரன் மூச்சு முட்டி இறந்தான். ஒன்றும் நடக்காதவாறு கண்ணன் நண்பர்களுடன் வீடு வந்து சேர்ந்தான்.

மேலும் காண்க 
 அசுரர்களின் பட்டியல்

மேற்கோள்கள்

வெளி இணைப்புகள் 
"The Killing of the Aghasura demon" - பாகவதம் (புராணம்), 10th Canto, பொழிபெயர்ப்பு: பக்திவேதாந்த சுவாமி பிரபுபாதா.

அசுரர்
டி. செல்வராஜ்

டி. செல்வராஜ் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு  நடைபெற்ற தமிழ்நாடு சட்டமன்றத் தேர்தலில், உடுமலைபேட்டை தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழக சட்டசபைக்குத் தேர்ந்தெடுக்கப்பட்டார். பின்னர் 2001 ஆம் ஆண்டு சட்டமன்றத் தேர்தலில், அண்ணா திராவிட கழக வேட்பாளரான சி. சண்முகவேல் என்பவரால் தோற்கடிக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
11 ஆவது தமிழ்நாடு சட்டமன்ற உறுப்பினர்கள்
கூத்தனூர்

கூத்தனூர் (Koothanur) என்பது இந்தியா தீபகற்பத்தில், தமிழ்நாடு மாநிலத்தின் திருவாரூர் மாவட்டத்தில் அமைந்திருக்கும் ஒரு நகரம் ஆகும். திருவாரூரில் இருந்து 25 கி.மீ. தூரத்தில் இந்த நகரம் அமைந்துள்ளது.

கல்விக் கடவுளான சரஸ்வதிக்கு கோயில் (கூத்தனூர் சரசுவதி கோயில்) இங்குதான் உள்ளது. தமிழ்நாட்டில் சரஸ்வதிக்கு அமைந்துள்ள ஒரே  கோயில் கூத்தனூரில் மட்டுமே  உள்ளது. சரஸ்வதி கடவுள் கல்வித் தெய்வமாகக் கருதப்படுகிறார்; எனவே, இந்த தெய்வத்தை வணங்கினால் நல்லறிவைப்  பெறலாம் என்று நம்பப்படுகிறது.

அமைவிடம் 
கடல் மட்டத்திலிருந்து சுமார் 24.35 மீட்டர் உயரத்தில்,  என்ற புவியியல் ஆள்கூறுகள் கொண்டு, கூத்தனூர் புறநகர்ப் பகுதி அமையப் பெற்றுள்ளது.

கூத்தனூர் வரலாறு 
தமிழ் கவிஞரான ஒட்டக்கூத்தர் பிறப்பிடமாக திருச்சிராப்பள்ளி மாவட்டத்திலுள்ள மலரி என்று அழைக்கப்பட்ட தற்போதைய திருவெறும்பூர் இருந்தாலும், கல்விக் கடவுளான சரசுவதிக்கு, தற்போதைய திருவாரூரில் உள்ள கூத்தனூர் பகுதியில் கோயில் எழுப்பினார். சோழ மன்னன் ராஜராஜ சோழன் இந்தக் கிராமத்தை  ஒட்டக்கூத்தரின் கவிதைகளுக்குப் பாிசாக வழங்கினாா் என நம்பப்படுகிறது. எனவே இந்த கிராமம் (கூத்தன் + ஊர் =) கூத்தனூர்    என்று அழைக்கப்படுகிறது. விஜயதசமி திருவிழா, இக்கோவிலில் நடை பெறும் மிக முக்கியமான திருவிழாக்களில் ஒன்றாகும்.

குறிப்புகள்

வெளி இணைப்புகள் 
 GeoHack - கூத்தனூர்

திருவாரூர் மாவட்டத்திலுள்ள கிராமங்கள்
துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
திருக்கோயிலூர் வருவாய் கோட்டம்

திருக்கோயிலூர் வருவாய் கோட்டம் (Tirukkoyilur division) என்பது இந்தியாவின்  தமிழ்நாட்டின், கள்ளக்குறிச்சி மாவட்டத்தின் இரண்டு வருவாய் கோட்டங்களில் ஒன்றாகும். இதன் தலைமையிடம் திருக்கோயிலூர் ஆகும். இந்த வருவாய் கோட்டத்தில்  கல்வராயன்மலை வட்டம், சின்னசேலம் வட்டம், கள்ளக்குறிச்சி வட்டம், சங்கராபுரம் வட்டம் ஆகிய நான்கு வட்டங்கள் அடங்குகின்றன.

மேற்கோள்கள் 
 

கள்ளக்குறிச்சி மாவட்ட வருவாய் கோட்டங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
கொக்கி

கொக்கி என்பது ஒரு முனையில் அரை வட்ட வடிவில் வளைந்தும் மறு முனை நீண்டும் காணப்படும் ஒரு கருவியாகும். இது மற்றொரு பொருளைப் பிடிக்க, தாழ்ப்பாள் போல அல்லது எந்த வகையிலும் தன்னை இணைக்கவும் மீன் பிடித்தல் தொழிலிலும் பயன்படுகிறது.சில பொருள்களை இலகுவாக  கையில் எடுப்பதற்கு முடிகளுடனும், அதன் தொலைதூர முனை, கூர்மையாகவும் அமைந்துள்ளன.

கொக்கியின் வகைகள் 
 தானியங்களை அறுவடை செய்யப் பயன்படும் கொக்கி, பெரிய அரிவாள் அல்லது அறுவடைக் கொக்கி
 பாலியல் விபரீத விளையாட்டில் பயன்படுத்தப்படும் இணைப்புக் கொக்கி
 நிலைக்கால் கொக்கி, கதவுகளில் பயன்படுத்தப்படும் கண் திருகாணியில் ஈடுபடும் ஒரு கொக்கி பட்டை
 தொப்பி கொக்கி, 15 மற்றும் 16 ஆம் நூற்றாண்டுகளின் தொப்பிகளில் அணியப்படும் ஆபரணம்
 சரக்கு கொக்கி, வானூர்திகளில் சரக்குகளைக் கையாளப் பயன்படுத்தப்படும் பல்வேறு வகையான கொக்கி அமைப்புகள்
 கைவேலைக் கொக்கி, நூல் கோற்க்க அல்லது நூலை குத்துவதற்கு பயன்படுத்தப்படுகிறது
 திரைச்சீலை கொக்கி, தொங்கும் திரைச்சீலைகளுக்கு பயன்படுத்தப்படுகிறது
 ஆடை கொக்கி, ஆடைகளை இணைக்க துணைக்கருவியாக பயன்படுத்தப்படுகிறது
 காது கொக்கி, காதணிகளை இணைக்க பயன்படுத்தப்படுகிறது
 மீன் தூண்டில், மீன் பிடிக்க பயன்படுகிறது
 இறைச்சிகளை சமைக்கப் பயன்படும் மாமிசக் கொக்கி இதன் மற்றோரு வகை கொக்கியானது, இறைச்சிக் கடைகள் மற்றும் இறைச்சித் தொழிலில் விலங்குகளின் இறைச்சிகளைத் தொங்கவிடுவதற்கு பயன்படுத்தப்படுகிறது
 மலையேற்ற கொக்கி, ஒரு கயிற்றுடன் இணைக்கப்பட்ட ஒரு கொக்கி, ஒரு இலக்கை எறிந்து சிக்கிக்கொள்ளும் வகையில் வடிவமைக்கப்பட்டுள்ளது. 
 கொக்கி மற்றும் சங்கிலி இணைப்பான், ரயில்வே வாகனங்களுக்கான இணைப்புக்கான இயந்திர பகுதி கொக்கி (கை கருவி), லாங்ஷோர்மேனின் கொக்கி மற்றும் பேல் ஹூக் என்றும் அழைக்கப்படுகிறது, இது சுமைகளைப் பாதுகாப்பதற்கும் நகர்த்துவதற்கும் பயன்படுத்தப்படும் கருவி
 செயற்கை உடலுறுப்புக் கொக்கி - செயற்கை உறுப்புகளை இணைக்க பயன்படும் கொக்கி 
 தூக்கு கொக்கி - சுமைகளைப் பிடிப்பதற்கும் தூக்குவதற்கும் பயன்படுத்தப்படுகிறது
 ரயிலை நிறுத்தாமல் தபால் பைகளை எடுக்க மெயில் ஹூக்
 ஆடு மேய்ப்பனின் கொக்கி, ஆடு அல்லது பிற விலங்குகளை மேய்க்கும் போது, அவைகளுக்கு இரை பறிக்கவும், பிற விலங்குகளிலிருந்து பாதுகாக்கவும் பயன்படுத்தப்படும் ஒரு கோல்
 முற்றுகை கொக்கி, முற்றுகையின் போது சுவரில் இருந்து கற்களை இழுக்க பயன்படுத்தப்படும் பண்டைய ரோமானிய ஆயுதம்
 மைய நங்கூரக் கொக்கி  மூலம்  பல கொக்கிகள்  பொருத்தி பரந்த பரப்பில் பயன்படுத்தும் வகையில் உள்ளன. கொக்கிகளில்  மேலும் ஒரு மேற்பரப்பு பகுதியாக அழுத்தமாக பிடிக்கவும் வாய்ப்புகளை அதிகரிக்கவும் வடிவமைக்கபட்டுள்ளது

மேற்கோள்கள் 

துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
கருவிகள்
வெந்தயம்

வெந்தயம் (தாவர வகைப்பாடு :Trigonella foenum-graecum; ஆங்கிலம்: Fenugreek; இந்தி: மேதி) என்பது Fabaceae குடும்ப மூலிகை. இது உணவுப்பொருளாகவும், மருந்தாகவும் பயன்படுத்தப்படுகிறது. தமிழர் சமையலில் பயன்படுத்தப்படும் ஒரு சுவைப்பொருள். இதன் செடி கீரையாகவும் விதைகள் சுவையூட்டியாகவும், வெந்தயக் குழம்பு, வெந்தய தோசை போன்றவற்றிற்கான மூலப் பொருளாகவும் பயன்படுத்தப்படுகிறது. ஈரமான மண்ணுள்ள சூழலில், இது எளிதாக வளரும்.

முளைகட்டிய வெந்தயக்கீரை 
வீட்டு சமையலறையில் பயன்படுத்தும் வெந்தயத்தை சிறிதளவு எடுத்து தேங்காய் தொட்டியில் மணல் இட்டு அதில் தூவி நீர் விட்டு முளைக்க செய்யலாம் அதுவே ஒரு வாரத்திற்குள் நமக்கு தேவையான வெந்தயக்கீரை பயன்படுத்துவதற்கு உதவும் சுத்தமான முறையில் தயாரிக்கும் எளிய முறையில் நம் வீட்டிலேயே தயாரிக்கும் இந்த முறையானது குழந்தைகளுக்கும் பெரியவர்களுக்கும் நல்ல ஆரோக்கியத்தை வழங்க கூடியதாகும் ஆகவே வீட்டிலேயே இதை முளைக்கட்டி பயன்படுத்துவது மிகச் சிறந்தது

மேற்கோள்கள் 

சுவைப்பொருட்கள்
கீரைகள்
புளுட்டோனியம் (III) குளோரைடு

புளுட்டோனியம் (III) குளோைரடு என்பது PuCl3 என்ற மூலக்கூறு வாய்பாட்டை உடைய ஒரு வேதிச் சேர்மம் ஆகும்.  இச்சேர்மம் புளுட்டோனியம் உலோகத்தை ஐதரோகுளோரிக் அமிலத்தில் கரைப்பதன் மூலம் தயாரிக்கப்படுகிறது.

அமைப்பு 
 படிக வடிக PuCl3 சேர்மத்தில் உள்ள புளுட்டோனியம் அணுக்கள் 9 ஈந்திைணப் பிணைப்பை உடையதாகும். இது மூன்று தொப்பிகளுடைய முக்கோணப் பிரமிடு வடிவத்தைக் கொண்டிருக்கிறது.

பாதுகாப்பு 
அனைத்து புளுட்டோனியம் சேர்மங்களும்  அணுக்கரு ஆயுதப் பரவல் ஒப்பந்தத்தின்படி கட்டுப்பாடுகளுக்கு உட்பட்டவையாகும். 

புளுட்டோனியத்தின் கதிரியக்கத்தன்மையின் காரணமாக PuCl3 உட்பட அனைத்து புளுட்டோனியம் சேர்மங்களும் தொடுவதற்கு வெவெதுப்பானவை. இருப்பினும் இச்சேர்மங்களைத் தொடுவது உகந்த செயல் அல்ல. ஏனெனில், இத்தகைய தொடுதல் கதிரியக்கத் தன்மையின் காரணமாக மிகவும் தீவிரமான காயங்களை ஏற்படுத்தி விடும்.

மேற்கோள்கள் 

குளோரைடுகள்
ஆக்டினைடு ஆலைடுகள்
அணுக்கருப் பொருட்கள்
புளுட்டோனியம்(III) சேர்மங்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்‎
ஹைட்ராஞ்ஜியா மேக்ரோபைலா

ஹைட்ராஞ்ஜியா மேக்ரோபைலா (Hydrangea macrophylla) என்பது ஒரு பூக்கும் தாவரமாகும். இது சப்பானை பூர்வீகமாகக் கொண்ட ஒரு புதர் தாவரமாகும். இது 2 மீ (7 அடி) முதல் 2.5 மீட்டர் (8 அடி) வரையிலான உயரம் வளரக்கூடியது. இத்தாவரத்தில் கோடை மற்றும் இலையுதிர்காலத்தில் இளஞ்சிவப்பு அல்லது நீல பூக்கள் பெரிய கொத்துக்களாகப் பூக்கும். இது அலங்கரிக்கப் பயன்படும் ஒரு செடியாக உலகின் பலபகுதிகளில் பயன்படுத்தப்படுகிறது. இச் செடி மண்ணின் தன்மைக்கு ஏற்ப வேறுபட்ட நிறமுள்ள பூக்களை பூக்கக்கூடியது.
அமிலத் தன்மையுடைய மண்ணில் வளரும் போது நீல நிறத்திலும்.
காரத் தன்மையுடைய மண்ணில் வளரும் போது ஊதா நிறத்திலும்.
நடுநிலைத் தன்மையுடைய மண்ணில் வளரும் போது வெள்ளை நிறத்திலும் பூக்கும்.

மேற்கோள்

பூக்கும் தாவரங்கள்
தாவரவியல் பெயருடையக் கட்டுரைகள்
சாமராயபட்டி

சாமராயபட்டி தமிழ்நாட்டின் திருப்பூர் மாவட்டத்தின் தென் கோடியில் உள்ள மடத்துக்குளம் வட்டத்தில் இயற்கை எழில் சூழ்ந்த வயல் வெளிகளுக்கு மத்தியில் அமைந்துள்ள ஒரு கிராமம் ஆகும்.

முதன்மைத் தொழில்கள் 
இங்குள்ள மக்களுக்கு முதன்மைத் தொழிலாக விவசாயம் உள்ளது. நெல், கரும்பு, வாழை, தென்னை போன்றவை முதன்மைப் பயிர்களாக இருக்கின்றன.

அமைவிடம் 
இவ்வூர் மடத்துக்குளத்தில் இருந்து தெற்கே 8 கி.மீ தொலைவிலும் உடுமலையில் இருந்து கிழக்கே 12 கி.மீ தொலைவிலும் திண்டுக்கல் மாவட்டம் பழநியில் இருந்து மேற்கே 24 கி.மீ தொலைவிலும் அமைந்துள்ளது. புவியியல் ரீதியான அமைவிடம் 10°30'0" வடக்கு   77°19'52" கிழக்கு ஆக உள்ளது.

தபால் நிலையம்
சாமராயபட்டியில் ஒரு துணை தபால் நிலையம் உள்ளது. இதன் குறியீடு எண் 642204 ஆகும்.

அருகிலுள்ள இடங்கள் 
திருமூர்த்தி அணை, அமராவதி அணை, அமணலிங்கேசுவரர் ஆலயம், தாண்டேசுவரர் ஆலயம், காசி விசுவநாதர் ஆலயம், பழனி முருகன் கோவில் போன்ற புகழ் மிக்க வழிபாட்டு மற்றும் சுற்றுலாத் தலங்கள் இவ்வூரின் அருகில் உள்ளன.

மேற்கோள்கள் 

துப்புரவு முடிந்த திருப்பூர் மாவட்ட ஆசிரியர்கள் தொடங்கிய கட்டுரைகள்
திருப்பூர் மாவட்டத்திலுள்ள கிராமங்கள்
ஆந்தைத் தும்பி

ஆந்தைத் தும்பி தட்டான்களை ஒத்த அமைப்பைக் கொண்டு இருந்தாலும்  பூச்சிகள் இனத்தைச் சார்ந்தவை.  இவைகளின் கண்கள் மிகப் பெரிதாகவும் உணர்கொம்புகள் பலமுள்ளதாகவும் காணப்படும். இவைகள் neuropterans  Ascalaphidae;குடும்பத்தைச் சார்ந்தவை.   இவைகள் உண்மை ஈக்கள், மற்றும் தட்டான் பூச்சிகளிலிருந்து வேறுபட்டவை.  இவைகள் ஐந்து செ.மீ வளரக்கூடியவை

வாழும் சூழல் 
வளர்ந்த ஆந்தைத் தும்பிகள் மற்ற பூச்சியினங்களை உண்ணுபவை. சில ஆந்தைகள் தங்கள் எதிரிகளை விரட்ட தங்கள் உடலிலிருந்து ஒருவகையான துர்நாற்றத்தை வீசக் கூடியவை. அநேக பூச்சிகள் இருட்டும் போதும் விடியும் போதும் மிக சுறுசுறுப்பாக அங்கும் அங்கும் பறக்கும். இவை பகல் வேளைகளில் மரங்களின் இலைகளிலும் தண்டுகளிலும் தங்கள் உடம்போடு உடம்பாக ஒட்டிக் கொள்ளும். சில வகைப் பூச்சிகள் தங்கள் வயிற்றுப் பாகத்தை மேல் நோக்கி வைத்து தங்களி உடைந்த குச்சி அல்லது கிளை போலக் காட்டிக் கொள்ளும்.இவைகளின் அந்தி வேளை உணவு தேடும் பழக்கங்களும், பெரிய வட்டமான ஆந்தை போன்ற கண்கள்மே இவைகளுக்கு இந்த பெயரை பெற்றுத் தந்துள்ளது.

மேற்கோள்கள்

பூச்சிகள்
மின்வருடு நுண்ணலைக் கதிர்வீச்சளவி

மின்வருடு நுண்ணலைக் கதிர்வீச்சளவி (Electrically scanning microwave radiometer, ESMR) நிம்பஸ் 5, நிம்பஸ் 6 ஆகிய செயற்கைக்கோள்களினால் சுமந்து செல்லப்பட்ட ஓர் ஒற்றைத்தட மின்னணுக் கதிர்வீச்சுமானி ஆகும். இது வருடு பல்தட நுண்ணலை கதிர்வீச்சளவி (SMMR), சிறப்பு உணர்கருவி நுண்ணலை/படிமமாக்கி (SSM/I) ஆகிய கருவிகளுக்கு முன்னோடியாகும்.

இந்த ESMR கருவி 19 GHz அதிர்வெண்ணில் கிடைமட்டமாக முனைவாக்கப்பட்ட கதிர்வீச்சை மட்டுமே உணர்கிறது, அத்துடன் கடற்பனிச் செறிவைக் கணக்கிடவும் பயன்படுத்தலாம். இருப்பினும், இம்முடிவுகளை SMMR / SSMI ஆகியவற்றுடன் ஒப்பிடுவது கடினம். ESMR என்ற இக்கருவி அதனைச் செலுத்தும் செயற்கைக்கோளின் பாதையில் வருடப்பட்டது. இது நீண்ட வீச்சுடைய ( இருபக்கமும் ஆகக்கூடியது 64°) படுகோணங்களுக்கு வழிவகுத்தது; SMMR ஆனது 50° நிலையான கோணத்தில் வருடப்பட்டு, கிடைமட்டமாகவும் செங்குத்தாகவும் முனைவாக்கப்பட்ட தரவுகளை உள்வாங்க அனுமதிக்கிறது; SMMR ஆனது ஒன்றிற்குப் பதிலாக 5 அலைத்தடங்களைக் கொண்டிருந்தது, இது மேம்பட்ட கடற்பனி மீட்புகளுக்கு இட்டுச் செல்கிறது.

மேற்கோள்கள்

மேற்கோள்கள் 

வானிலையியல்
கதிர்வீச்சளவியல்
அளவிடும் கருவிகள்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
டிரைகோசைட் (பாசி)

டிரைகோசைட் என்பவை பாசியிலுள்ள டிரைகோசைட் உயிர்க்கலங்கள் ஆகும்.இவை தாள் உடல் வெளிப்புறத்தில், மயிரிழை போல் வளரும். கோடைக்காலத்தில் வளர்ச்சி அதிகமாக இருக்கும். தண்ணீரின் வெப்ப நிலைக்கும் பகல் நேர இடைவெளிக்கும் ஏற்ப வளரும்.

வகைகள்
ஜே. கேபியோச் இந்த பாசிகளை மூன்று வகையாக வேறுபடுத்துகிறார்: 

 எளிய, ஃபோஸ்லியெல்லாவைப் போலவே, இதில் முடி விழுந்தாலும் ட்ரைகோசைட் உயிரோடிருக்கும். 
 ஜானியா ரூபென்ஸ் மற்றும் மெட்டாகோனியோலிதான் ரேடியேட்டம் போன்ற வளாகங்கள், இதில் முடி வாடி, ட்ரைகோசைட் மறைந்துவிடும். 
 மிகவும் சிக்கலான, நியோகோனியோலிதான் நோட்டரிசி மற்றும் பரோலிதான் ஆன்கோட்களைப் போல, இதில் ட்ரைகோசைட்டுகள் வாடி, ஆனால் மெகாசெல்கள் என்று அழைக்கப்படுபவையாக மாறுகின்றன. அவை முடிகள் இல்லாமல் சில காலம் வாழும்.

மேற்கோள்கள் 

துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
அல்கா உடற்கூறியல்
தமிழக ஆசிரியர்கள் தொடங்கிய தாவரவியல் கட்டுரைகள்
மிரட்டுநிலை

மிரட்டுநிலை (Mirattunilai) இந்தியாவின்  தமிழ்நாட்டில், புதுக்கோட்டை மாவட்டத்தில் அரிமளம் வருவாய் ஒன்றியத்தில் உள்ள ஒரு கிராமம் ஆகும்.

மக்கள்தொகை 
2011ஆம் ஆண்டு மக்கள்தொகை கணக்கெடுப்பின்படி, மிரட்டுநிலையின் மொத்த மக்கள்தொகை 4814 ஆகும். இதில் 2373 பேர் ஆண்கள்; 2441 பேர் பெண்கள். மொத்த மக்கள்தொகையில், 73.23% பேர் கல்வியறிவு பெற்றவர்கள்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
புதுக்கோட்டை மாவட்டத்திலுள்ள ஊர்களும் நகரங்களும்
மண் அடுக்கு

நிலத்தின்  மேற்பரப்பிலிருந்து அடியில்  தாய்ப்பாறை வரை உள்ள பல்வேறு விதமான படிவுகளுக்கு மண் கண்ட அடுக்குகள் அல்லது மண் கண்டங்கள் (soil horizon) என்று பெயர். இது, O, A, B, C மற்றும் R என ஐந்து கண்டங்களாக பிரிக்கப்படுகிறது. இதில் O, A, B ஆகிய மண் அடுக்குகள் பயிர் வளர்ச்சிக்கு ஏற்றதாகக் கூறப்படுகிறது.

"O" அடுக்கு 
"O"  அடுக்கு பொதுவாக கனிம மண்ணிற்கு மேலே அல்லது கரிம மண் மேலே  ஏற்படுகிறது. "O " என்பது கரிமப் பொருளாக உள்ளது. இது இறந்த தாவர  மற்றும் / அல்லது விலங்கு சிதைவுகளில் இருந்து பெறப்பட்ட அதிக அளவு கரிம பொருட்களின் இருப்பைக் கொண்டிருக்கும் ஒரு மேற்பரப்பு அடுக்கு ஆகும், இது சிதைவு நிலைகளில் மாறுபட்ட நிலையில் உள்ளது. O அடுக்குப்பகுதி பொதுவாக புல்வெளி மண்டலங்களில் இல்லை. O அடுக்கு வழக்கமாக காடுகள் உள்ள பகுதிகளில் ஏற்படுகிறது மற்றும் பொதுவாக வனப்பகுதியாக குறிப்பிடப்படுகிறது. O அடுக்கு O1 மற்றும் O2 வகைகளாகப் பிரிக்கப்படலாம், O1 எல்லைகள் தோற்றமளிக்கும் பொருளைக் கொண்டிருக்கும், அதன் தோற்றத்தை பார்வைக்கு இடமாக காணலாம் (உதாரணமாக, அழுகும் இலைகளின் துண்டுகள்) மற்றும் O  2 எல்லைகள் மட்டுமே நன்கு சுத்தப்படுத்தப்பட்ட கரிமப்பொருளை கொண்டிருக்கின்றன, கண்ணுக்கு தென்படுவதில்லை.

"A" அடுக்கு 
"A " அடுக்கு என்பது அதிக தாது உப்புக்களை கொண்ட  'மேல் மண்'  ஆகும். இந்த அடுக்கு பொதுவாக முழுமை  பெறாத மக்கிய கரிம பொருட்களை உடையதால் கீழ் அடுக்கு மண் கண்டங்களை விட நிறம்  அடர்த்தியாக இருக்கும் ."A " அடுக்கின்  மண் நயம் பெருமணல் சார்ந்தது, அதிக அளவுவில் உயிரியல் மாற்றங்களுக்கு உட்பட்டது.

"B"அடுக்கு 
நிலத்தின் மேல் மண்ணிற்கு  கீழ் உள்ள கீழ் மண் கண்ட  அடுக்கு ஆகும். மேல் மண் போல மணல், சில்ட் மற்றும் / அல்லது களிமண் போன்ற சிறிய துகள்களின் ஒரு மாறி கலவையை உருவாக்குகிறது, ஆனால் அது மண்ணின் கரிமப் பொருளாகவும் மட்கிய உள்ளடக்கமாகவும் இல்லை. இது மரங்கள் போன்ற சில தாவரங்களின் ஆழமான வேர்களைக் கொண்டிருக்கும்.

"C"அடுக்கு 
"C " அடுக்கு, தாய்  பாறை அடுக்கு  என்றும் அழைக்கப்படுகிறது. "B "மண்  கண்ட அடுக்கிற்கு கீழ் உள்ளது. "A" மற்றும் "B" மண்  கண்ட அடுக்குகள்  "C"  அடுக்கிலிருந்து தோன்றின.

"R " அடுக்கு 
"R " அடுக்கு மண்ணின் அடிப்பகுதில் உள்ள " பாறை படிவங்கள்" ஆகும். "C" மண்  கண்ட அடுக்கிற்கு கீழ் அமைந்து உள்ளது.

மேற்கோள்கள் 

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
மண் அறிவியல்
பசி வந்தால் பத்தும் பறந்து போகும்

பசி வந்தால் பத்தும் பறந்து போகும் என்பது ஒரு தமிழ்ப் பழமொழியாகும். பசியால் வாடுபவர் பல சிறப்புகளை இழக்க நேரிடும் என்பதை இப்பழமொழி குறிக்கிறது. அதாவது பசிவந்து அந்த பசியை தீர்க்க உணவு கிடைக்காத மனிதன் தன்னிடமுள்ள மானம், குலம், கல்வி, வண்மை, அறிவுடைமை, தானம், தவம், முயற்சி, தாளாண்மை, காமம் ஆகியவற்றை இழந்துவிடுவர் என்பது பொருள்.

இது ஔவையாரின் நல்வழி எனும் நீதிநூலில் வரும் 26ம் பாடல் ஆகும்:

மானம் குலம் கல்வி வண்மை அறிவுடைமை

தானம் தவர் உயர்ச்சி தாளாண்மை - தேனின்

கசி வந்த சொல்லியர் மேல் காமுறுதல் பத்தும் 

பசி வந்திடப் பறந்து போம்.

மேற்கோள் 

தமிழ்ப் பழமொழிகள்
நாற்றுகள்

நாற்றுகள் (Liners) என்னும் சொல் இளம் தாவரங்களைக் குறிக்கும் சொல்லாகும். பெரும்பாலும் தோட்டக்கலையில் இது குழித்தட்டுகளில் வளர்க்கப்படும் இளம் தாவரவகைகளைக் குறிக்கிறது. இந்த நாற்றுகள் பெரும்பாலும் மொத்த வணிகர்களுக்காகு விற்பனைக்காக வளர்க்கப்படுகின்றன. பின்னர் இவை மொத்த வணிகர்களால் மேலும் பெரியதாக வளர்க்கப்பட்டு பின்னர் வாடிக்கையாளர்களுக்கு விற்பனை செய்யப்படுவதும் உண்டு. நாற்றுகள் பெரும்பாலும் விதைகளை முளைக்கவைத்து உருவாக்கப்படுகின்றன. ஆனால் தாவர தண்டு பகுதிகளைக் கொண்டு பதியம் போடுதல், திசு வளர்ப்பு மூலமாகவும் வளா்க்கப்படுவதும் உண்டு. நெகிழிகளாலான குழித்தட்டுகளில் உள்ள ஒவ்வொரு சிற்றறைகளிலும் ஒரு நாற்று என தனித்தனியாக வளா்க்கப்படுகின்றன. நாற்றுகள் பொதுவாக 36 சிற்றை குழித்தட்டுகளில் இருந்து 288 சிற்றறை குழித்தட்டுகள் வரை இருக்கும். வணிக ரீதியிலான நாற்றுப் பண்ணைகளில் பயன்படுத்தப்படும் மிகவும் பொதுவான அளவு 50 மற்றும் 72 சிற்றறைகள் கொண்ட குழிதட்டுகள் ஆகும். தோட்டக்கலையில் பொதுவாக "நாற்று" என்ற சொல் பொதுவாக பல்லாண்டுவாழ்கிற, அலங்கார, மரக் கன்றுகளுக்கான நாற்றுகளைக் குறிக்கப் பயன்படுத்தப்படுகிறது. இதே வடிவத்தில் ஆனால் பெரியதாக உள்ள கொள்கலனில் ஆண்டுக்கணக்கில் செடிகளை வளர்த்து பலன்களை ஈட்ட பயன்படுத்தப்படும் கொள்கலன்களை பிளக்குகள் என குறிப்பிடப்படுவர்.

சான்றுகள்

மேற்கோள்கள்

தோட்டக்கலை
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
கொழுப்பியல்

கொழுப்பியல் (Lipidology)  என்பது கொழுமியம் குறித்த பற்றிய அறிவியல் படிப்பாகும். கொழுமியங்கள், உடம்பில் பல்வகையாக செயளாற்றும் உயிரியல் பெருமூலக்கூறுகளின் தொகுப்பாகும். கொழுமிய வளர்சிதைமாற்றம் குறித்த மருத்துவ ஆராய்ச்சிகளினால், இதயக் குழலிய நோய்கள் போன்றவற்றுக்கான சிகிச்சை முறைகள் மேம்பாடு அடைந்தன.

வரலாறு 
பிற உயிர்மருந்தியல் துறைகளோடு ஒப்பிடுகையில் இத்துறை குறைவாகவே பிரபலமடைந்துள்ளது, ஏனெனில் எண்ணெய், மசகெண்ணை, மேல் பூச்சுகள் போன்றவற்றை தொடர்ந்து கையாளுதல் மற்றும் பிரித்தல் கடினமானதாக இருந்தது. வண்ணப்படிவுப் பிரிகை பொறியியல் மூலம் கொழுமியத்தை பிரித்து ஆய்வுக்குட்படுத்தும்முறை வந்த பிறகு இத்துறை மிகவும் பிரபலமடைந்துள்ளது. திசு படலத்தில் உள்ள உயிர்பொருட்களில் கொழுப்பு பொருட்கள் பண்புகள் மீது மிகவும் தாக்கத்தினை ஏற்படுத்துவதை மின்னணு நுண்ணோக்கி மூலம்  உயிரணுவியல் கண்டறிந்தவுடன் இத்துறை பெரும் கவனம் பெற்றது.

மருத்துவம் சார் கொழுப்பியல் 
இருதயம் மற்றும் பிற நோய் தோன்றும் முறை சார் படிப்புகள் மூலம் கொழுப்பு புரதங்களுக்கும் இதயக் குழலிய நோய்களுக்கும் இடையே உள்ள தொடர்பினை கண்டறிந்துள்ளதுள்ளன.

மேற்கோள்கள் 

துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
கொழுமியங்கள்
உயிர்வேதியியல்
உயிரியல் பிரிவுகள்
சுங்குவார்சத்திரம்

சுங்குவார்சத்திரம் (Sunguvarchathiram) இந்தியாவின் தமிழ்நாடு மாநிலத்தில் சென்னையிலிருந்து பெங்களூர் செல்லும் தேசிய நெடுஞ்சாலை எண் 48 இல் அமைந்துள்ளது. இது காஞ்சிபுரத்திற்கு 25 கிமீ தொலைவில் காஞ்சிபுரம் மாவட்டத்தில் அமையப்பெற்ற ஒரு தொழில் நகரமாகும். இங்கு மிகவும் பெயர்பெற்ற தொழிற்சாலைகளான மோட்டொரோலா கைபேசி  நிறுவனம், சாம்சங் கைபேசி நிறுவனம், ஆப்பிள் ஐபோன் கைபேசிகளுக்கான உதிரிபாகங்கள் தயாரிக்கும் தொழிற்சாலையான பாக்சுகான் போன்ற பல்வேறுதரப்பட்ட தொழிற்சாலைகள் அமைந்துள்ளன. காஞ்சிபுரத்திலிருந்து சுமார் 25 மணித்துளிகள் பயணத்தில் இந்த  ஊரகப்பாங்கான தொழில் நகரத்தை அடையலாம்.இது பெருநகரச் சென்னைப் பகுதியில் உள்ளது.

மேற்கோள்கள்

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
காஞ்சிபுரம் மாவட்டத்திலுள்ள ஊர்களும் நகரங்களும்
பிட்டர் கணிகா தேசியப் பூங்கா

கட்டாக் மாவட்டத்திலான இப்பூங்கா .367 ச.கி.மீ. பரப்பில் அமைந்துள்ளது.  அருகிலான விமான நிலையம் புவனேஷ்வர், சுமார் 200 கி.மீ. தூரத்திலும், அருகிலான ரயில் நிலையம் பத்ரக் சுமார் 100 கி.மீ. தூரத்திலும் இருக்கின்றன.  இப்பூங்கா தென்னை மரங்களும் உப்பு நீர்த் தாவரங்களும் கொண்ட அலை வீச்சுச் சேற்றுக் காடுகளை உடையது. பூங்காவில் காணும் பிராணிகள் வேங்கை, வராகம், கழுதைப்புலி, காட்டுப்பூனை, சாம்பர், ராட்சச அணில், உப்பு நீர் முதலை, நீர்மானிட்டர், கடலாமை, ராஜநாகம், மலைப்பாம்பு முதலியனவாகும்.  கொக்குகள், வாத்துகள் முதலிய பறவைகளும் உள்ளன.பூங்காவுக்குச் செல்ல உகந்த பருவம் குளிர்காலம் ( நவம்பரிலிருந்து பிப்ரவரி வரை ) ஓய்வில்லங்கள் உண்டு.

துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
குறும்பிறை

குறும்பிறை (Kurumpirai) என்பது இந்தியாவின், தமிழ்நாட்டின், செங்கல்பட்டு மாவட்டம், செய்யூர் வட்டத்தில் உள்ள சிற்றூர் ஆகும். இந்த ஊர் பொலம்பாக்கம் ஊராட்சிக்கு உட்பட்டது. இது சென்னையிலிருந்து 92 கி.மீ தொலைவிலும் மேல்மருவத்தூரில்  இருந்து 7 கிமீ தொலைவிலும்,  காஞ்சிபுரத்திலிருந்து 33 கி.மீ தொலைவிலும், சித்தாமூரிலிருந்து 39 கி.மீ தொலைவிலும் உள்ளது.

வரலாற்றுச் சின்னங்கள் 
குறும்பிறையில் உள்ள குன்றுப் பகுதியில் பெருங்கற்காலத்தைச் சேர்ந்த கல் வட்டங்கள் கண்டறியப்பட்டுள்ளன.

மேற்கோள் 

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
செங்கல்பட்டு மாவட்டத்தில் உள்ள கிராமங்கள்